Ezko elur zuri

Ezko elur zuria (Cuphophyllus virgineus) Hygrophoraceae familiako onddo  espezie bat da. Jangarri ona fina eta delikatua.  

Sinonimoak: Camarophyllus niveus, Hygrophorus niveus, Camarophyllus subradiatus. Autore batzuentzat Camarophyllus niveus eta Camarophyllus virgineus berdinak dira, beste batzuentzat ez.

Deskribapena 
Kapela; 2 eta 5 cm bitarteko diametrokoa. Hasieran kanpai itxurakoa, gero laua titi batekin, eta, azkenean inbutu forman. Zuri-boli kolorekoa, higrofanoa, ez da likatsua, ertza zertxobait ildaskatua du.

Orriak: Oso dekurrenteak, okertuak, zuriak, lodiak eta zabal, orritxoekin eta laminulekin.

Orri dekurrenteak: Hanka ukitzeaz gain beherantz jarraitzen duten orriak.

Hanka: Zuria, oinarrian kolore arrosa izaten du sarritan, mehea, betea, gero barnehutsa, batzuetan luzetara arrailduta.

Haragia: Zuria, biguna eta hauskorra, usain eta zapore atseginak ditu.

Etimologia: Hygrophorus hitza grekotik dator, heze eta ekarri beharreko, "phorèo"-tik, hau da, hezetasuna bildu eta kontserbatzen duenetik. Niveus epitetoa berriz latinetik dator, elurraren kolorekoa esan nahi duen "niveus" hitzetik. Bere koloreagatik.

Jangarritasuna 
Jateko ona, fina eta delikatua.

Nahasketa arriskua 
Hygrophorus virgineus delakoarekin, honek tamaina handiagoa du eta jangarria da. Hygrophorus fuscescens delakoa ere jangarria da eta Hygrophorus niveus-en aldaera bat da, okre-arre kolorea du kapelaren erdian.

Sasoia eta lekua 
Mendiko zelaietan hazten da, batez ere belarra moztu ondoren.

Banaketa eremua 
Europa, Ipar Amerika, Asiako iparraldea, Australia.

Erreferentziak

Kanpo estekak 

Cuphophyllus
Onddo jangarriak